

**``ВОДОВОД И КАНАЛИЗАЦИЈА``ДОО**

 **Б Е Р А Н Е**

**П Р О Г Р А М Р А Д А И Ф И Н А Н С И Ј С К И П Л А Н**

**П О С Л О В А Њ А З А 2 0 1 9. г о д и н у**

**Беране, 2019. године**

**Увод**

*Правни статус, организација и кадровска структура*

Оснивач и власник Друштва са ограниченом одговорношћу „Водовод и канализација“ је Општина Беране.

Органи Друштва су:

- одбор директора - као орган управљања и

- извршни директор - као орган руковођења.

Одбор директора:

- доноси Статут Друштва уз сагласност Оснивача,

- доноси општа акта Друштва осим аката које доноси Оснивач,

- утврђује пословну политику Друштва и доноси акта за њено

 извршење,

- усваја годишње програме рада Друштва,

- усваја годишње финансијске исказе и извјештаје о раду Друштва,

- предлаже Оснивачу смањење односно повећање основног

 капитала,

- предлаже Оснивачу расподјелу добити и покриће губитака,

- утврђује цјеновник услуга,

- врши и друге послове у складу са прописима и Статутом

 Друштва.

Одбор директора има пет чланова од којих четири именује Оснивач а једног Синдикална организација Друштва.

Извршни директор:

- заступа и представља Друштво,

- организује и води послове Друштва,

- одговара за законитост у раду Друштва,

- извршава одлуке Одбора директора,

- предлаже акте које доноси Одбор директора и одговоран је за

 спроводење одлука и других аката Одбора директора,

- одлучује о другим питањима везаним за текући рад и пословање

 Друштва у складу са Статутом и другим прописима.

Директора предлаже Одбор директора након јавног конкурса а избор врши Оснивач Општина Беране.

Организовано снабдијевање питком водом становника Берана, преко водоводног система, почело је септембра 1962. године када су, послије скоро двогодишње изградње, инвеститори - Општина и привредни субјекти са Рудеша "уступили на управљање и кориштење питки водовод Комуналној пијачној управи".

Послије бројних организационих промјена, од августа 2014.године, градским водоводом газдује и управља Друство са ограниченом одговорношћу "Водовод и канализација".

Сходно важећем Правилнику о организацији и систематизацији радних мјеста Друштво је организовано у три сектора:

1. Сектор за опште и правне послове,

2. Финансијско – комерцијални сектор и

3. Сектор за техничке послове.

Службе су следећи ниво организације и у њима су организовани послови у оквиру Сектора.

Укупан број запошљених у Друштву је 51.

Преглед квалификационе структуре запошљених је сљедећи:

ВСС – 6 извршилаца,

ВС – 4 извршиоца,

ССС – 23 извршилаца,

КВ – 10 извршилаца и

ПК – НК – 8 извршиоца.

Циљ пословања Друштва је да се, у сарадњи са Оснивачем - Општином Беране, обезбиједе услови за дугорочно, континуирано снабдијевање свих корисника услуга Друштва са хигијенски исправном водом за пиће као и за уредно одвођење и третман отпадних вода. Осигурањем добрих услова рада и задовољства запошљених у Друштву доприносимо постизању високог степена квалитета наших услуга, а непрекидним обучавањем и мотивисањем свих запошљених омогућавамо да њихово знање и искуство допринесу даљем унапређењу пословања Друштва.

***Планиране активности у 2019. години***

Основ за израду Програма рада у 2019.години су извештаји од претходних година,усклађивање са новим законским решењима као и потребе које су током претходних година уочене а које је неопходно спровести.Такође, узето је у обзир кретање основних параметара у пословању Друштва у задње три године и фактори који дефинишу такве токове, као и процјена будућих кретања на основу расположивих могућности и познатих економских услова.

Ради даљег унапређења и довођења комплетног водовдног система и система за одвођење отпадних вода на ниво који обезбјеђује испуњење усвојених циљева пословања у 2019. години неопходно је урадити сљедеће:

* *организационе мјере*

*-* даље радити на смањењу губитака на водоводној мрежи,

- предузимати мјере за повећање ефикасности у наплати,

- урадити детаљни план редовне контроле и текућег одржавања

 водоводног и канализационог система,

- даље унапређивати информациони систем,

- радити на даљем смањењу паушалне потрошње код свих

 категорија потрошача,

- унапређивати систем контроле,

- наставити рад на катастру подземних инсталација,

- радити на даљем унапређењу односа са потрошачима,

* *мјере из области текућег одржавања*

- детекција и санација мјеста цурења воде на инсталацијама,

- даља санација вентила,

- провјера и санација водомјера,

- замјене цјевовода и друге интервенције на водоводној и

 канализационој мрежи - самостално и у сарадњи са Оснивачем

 Друштва и грађанима,

- одржавање опреме за хлорисање и сервисирање боца за хлор,

- даља санација шахти у водоводном и канализационом систему,

- сервисирање опреме за одржавање канализационе мреже,

- обезбјеђење неопходних алата и резервних дјелова,

- набавка мини ровокопача,

* *мјере из инвестиционог одржавања*

- даља санација ограда око објеката са којима газдује Друштво,

- одржавање опреме за хлорисање до потпуне аутоматизације

 поступка хлорисања,

- дјелимично санирати водозахват „Манастирско врело“,

- даље обезбјеђивати неопходну опрему за текуће одржавање

 водоводне и канализационе мреже,

- уградња нових водомјера,

- уградња нових вентила због подјеле водоводног система на уже

 зоне,

* *инвестиционе мјере*

- завршетак изградње канализационих колектора, канализационе

 мреже и постројења за пречишћавање отпадних вода – I фаза,

- завршетак реконструкције водоводног система у оквиру пројекта ППОВ

\* хлорних станица у прекидној комори Бањевац, пумпној станици Беране и у Дапсићима,

\* завршетак новог објекта за пумпну станицу у Беранама и

 уградња нове опреме,

\* завршетак новог резервоара на Јасиковцу,

- израда пројекта одређивања заштитних зона око водоизворишта

 „Дапсићка ријека“ и „Манастирског врела“,

- израда Плана заштите обавезно штићених објеката

- израда Плана превенције од удеса

- израда Идејног пројекта постојеће градске водоводне и

 канализационе мреже.

- изградња новог цјевовода за ППОВ са новим прикључцима за Општу болницу, Дом здравља,Талум и дио Шаћине баре. Дужина овог цјевовода је око 2000м.

Изградња канализационе мреже и постројења за пречишћавање отпадних вода и реконструкција водоводног система финансира се из фондова Европске уније у висини 75% а остали дио ће се финансирати из буџета Општине Беране и капиталног буџета државе. Током 2019.године очекује се почетак пробног рада Постројења за пречишћавање отпадних вода.Финансијска средства неопходна за остале инвестиције требало би обезбиједити из капиталног буџета Оснивача.

***Одвођење атмосферских вода***

"Одлуком о комуналном уређењу територије општине Беране" регулисано је да се д.о.о. "Водовод и канализација" стара о одржавању и заштити атмосферске канализације.

На основу усвојеног годишњег Плана рада радове на одржавању атмосферске канализације финансира Оснивач Друштва.

Одржавање атмосферске канализације подразумијева чишћење колектора и цјевовода, чишћење казана сливника, замјену оштећених и несталих сливника и замјену оштећених и несталих поклопаца на шахтама атмосферске канализације.

Послови одржавања атмосферске канализације ће се реализовати према следећем плану:

|  |  |  |
| --- | --- | --- |
| опис радова | јед.мјере | količina |
| чишћење 3.200 м. колектора специјалним возилом канал-џет,два пута годишње | метар |  6.400 |
| чишћење 7.850 м. цјевовода специјалним возилом канал-џет,два пута годишње | метар | 15.700 |
| чишћење 286 казана сливника,два пута год. | комада | 572 |
| замјена оштећених и несталих сливника | komada | 30 |
| замјена оштећених и несталих поклопаца на шахтама | komada | 20 |

***Финансијски план пословања***

План прихода и расхода, односно финансијски план пословања, исказан кроз биланс успјеха, за 2019. годину урађен је на бази натуралног плана потрошње воде, постојећих цијена по м³ утрошене воде, процјене о незнатном повећању броја потрошача, односно нових корисника водоводног и канализационог система, постојећем броју радника запошљених у Друштву, важеће обрачунске вриједности коефицијента за обрачун зарада, плану набавке резервних дјелова и материјала, плану текућег и инвестиционог одржавања средстава и на бази осталих елемената битних за планирање и квантифакацију финансијских категорија.

*план потрошње воде*

Потрошња воде по свим категоријама потрошача у претходне три године као и наша процјена о незнатном повећању броја потрошача опредијелили су планирану потрошњу воде у 2018.години.

|  |  |  |  |
| --- | --- | --- | --- |
| **потрошачи** | **фактурисана количина у m³** | **план за 2019.г. m³** | **2019/2018 %** |
| **2017.г** | **2018.г** |
| правна лица |  |  |  |  |
| предузећа и установе | 160.099 | 149.968 | 151.300 | +0,88 |
| самосталне радње | 47.830 | 50.574 | 51.500 | +1,83 |
| **свега** | **207.929** | **200.722** | **202.800** | **+1,03** |
| физичка лица |  |  |  |  |
|  потрошачи у стамбеним објектима са више стамбених јединица, а заједничким мјерачем | 209.376 | 198.240 | 202.000 | +1,89 |
| потрошачи у индивидуалним стамбеним објектима и сопственим мјерачем | 959.975 | 875.546 | 900.000 | +2,79 |
|  **свега** | **1.169.351** | **1.073.786** | **1.102.000** | **+2,62** |
| **Укупно** | **1.377.280** | **1.274.508** | **1.304.800** | **+2,37** |

За 2019.годину, у односу на претходну, планирано је укупно повећање потрошње воде за 2,37 %. Код потрошача „предузећа и установе“ рачуна се на наставак тренда повећања потрошње. За 2019.годину планирано повећање испорука воде овим потрошачима износи 1,03 %.

Код категорије потрошача „самосталне радње“ планирана је уградња нових водомјера код свих потрошача који сада имају паушалну потрошњу. Смањењем броја потрошача са паушалним мјерењем потрошња воде би се реалније регистровала и била би већа.

Планирано повећање испорука воде потрошачима „физичка лица“ износи преко 2,62 % и оно се, углавном темељи, на повећању броја корисника и реалнијем приказивању потрошње.

У Плану прихода калкулисало се са постојећим цијенама за све категорије потрошача. Али понављамо наш став изнијет и у "Извјештају о раду Друштва из 2014.године" да је постојећи ниво цијена постао ограничавајући фактор за даље успјешно пословање Друштва и да омогућава пословање само на нивоу просте репродукције, без могућности великих улагања у техничко опремање Предузећа и у инфраструктуру.

Финансијски исказ натуралног плана за 2019. годину у еурима са обрачунатим ПДВ-ом и припадајућим таксама је следећи:

|  |  |  |  |
| --- | --- | --- | --- |
| **потрошачи** | **фактурисана количине воде у €** | **план за 2019.г €** | **2018/2017 %** |
| **2017.г** | **2018.г** |
| правна лица |  |  |  |  |
| предузећа и установе | 211.146 | 196.731 | 200.000 | +1,66 |
| самосталне радње | 71.179 | 76.653 | 80.000 | +4,36 |
|  **свега** | **282.325** | **273.384** | **280.000** | **+2,42** |
| физичка лица |  |  |  |  |
| потрошачи у стамбеним објектима са више стамбених јединица, а заједничким мјерачем | 80.638 | 74.926 | 78.000 | +4,10 |
| потрошачи у индивидуалним стамбеним објектима и сопственим мјерачем | 296.635 | 265.649 | 270.000 | +1,63 |
| **свега** | **377.273** | **340.575** | **348.000** | **+2,18** |
| **Укупно** | **659.598** | **613.959** | **628.000** | **+2,28** |

Планом прихода Друштва за 2019. годину предвиђено је повећање прихода који се остварују основном дјелатношћу, испорукама воде и одвођењем отпадних вода, од 2,28 %. Поред основног прихода планом прихода Друштва предвиђени су и приходи који се остварују по основу наплате нових прикључака, такса за одржавање водомјера, приходи од услуга (цистерна, канал џет и др), донација, рефундираних средстава и др. Овај приход је планиран на нивоу прошлогодишњег у износу од 90.000,- €. Да би Друштво могло нормално функционисати потребно је и да оснивач Општина Беране капиталним буџетом предвиђа значајнија финансијска средства која би била кориштена за замјену дотрајалих цјевовода као и на санацију губитака чиме би се повећао и приход.

План расхода је одређен планом прихода и у његовој структури појединачни трошкови су задржали учешће у укупним трошковима како је то остваривано у претходним годинама. Укупни трошкови су планирани у износу од 620.000,- € и појединачно највеће учешче имају зараде запошљених, а затим трошкови материјала и одржавања водоводних и канализационих инсталација којима Друштво газдује.

Билансом успјеха за наредну годину планирана је разлика између прихода и расхода у износу од 8.000,- €.

У табели која слиједи дајемо приказ планираних прихода и расхода за 2019.годину, њихову структуру као и упоређење са оствареним приходима и расходима у претходне двије године.

|  |  |  |  |
| --- | --- | --- | --- |
| **Приходи и расходи** | **2017.** | **2018.** | **2019.** |
| **укупни приход** | **648.684** | **626.658** | **647.000** |
| правна лица | 252.907 | 241.112 | 260.000 |
| физичка лица | 299.854 | 284.268 | 308.000 |
| остали пословни приходи | 95.923 | 101.278 | 79.000 |
| прикључци | 22.578 | 21.090 | 20.000 |
| приход од услуга(цистерна, канал џет) | 2.841 | 3.206 | 2.000 |
| такса за одржавање водомјера | 56.941 | 57.742 | 57.000 |
| донације,рефундирана средства и остало | 13.563 | 19.240 | 0 |
| **укупни расходи** | **633.186** | **596.851** | **640.000** |
| трошкови материјала и резер. дјелова | 32.978 | 24.526 | 30.000 |
| трошкови одржавања водов. и канал. | 51.107 | 30.560 | 50.000 |
| електрична енергија | 18.676 | 21.868 | 25.000 |
| гориво и мазиво | 17.475 | 15.749 | 16.000 |
| испитивање квалитета воде | 12.848 | 13.514 | 14.000 |
| нето зараде | 219.742 | 238.201 | 239.000 |
| порези и доприноси на зараде | 152.526 | 148.226 | 150.000 |
| накнаде за запошљене | 5.156 | 3.213 | 3.000 |
| Амортизација | 46.929 | 45.888 | 46.000 |
| остали пословни расходи | 80.900 | 55.106 | 60.000 |
| **разлика између прихода и расхода** | **15.498** | **29.807** | **7.000** |

У пројектованом билансу успјеха приходну страну чини фактурисана реализација а расходну укупни планирани трошкови. Али за оцјену финансијског положаја Друштва веома је важан и биланс новчаних токова односно план прилива и одлива новчаних средстава.

* план прилива и одлива новчаних средстава за 2019.годину

|  |  |  |
| --- | --- | --- |
| **р/б** | **опис** | **план (€)** |
| A  | прилив финансијских средстава | 645.000 |
| 1. | стање на жиро рачуну 01.01. | 10.000 |
| 2. | приливи средстава | 635.000 |
| 2.1  | наплата потраживања | 555.000 |
|  | - предузећа и јавне установе | 180.000 |
|  | - самосталне радње | 70.000 |
|  | - физичка лица | 305.000 |
| 2.2  | остало  | 80.000 |
| B  | укупан одлив финансијских средстава | 668.500 |
| 3. | oбавезе према добављачима | 231.000 |
| 4. | oбавезе према радницима | 395.500 |
| 5. | oбавезе за кредит | 12.000 |
| 6. | oбавезе за пдв | 30.000 |
| **C**  | **нето одлив финансијских средстава ( А-Б )** | **23.500** |

Иако је просјечан степен наплате планиран на високом нивоу (око 80 %) остварена финансијска средства према билансу новчаних токова неће бити довољна за покриће свих планираних трошкова што значи да се очекује остварење нето одлива финансијских средстава у износу од 23.500,- €.